user
Мерчендайзинг-товар сатуу өнөрүнүн сереси...

Түбү көрүнбөгөн атаандаштыктан турган заманбап дүйнөнүн рыноктук катаал
шарттары айлана-чөйрөбүздү, көнүмүш адаттарыбызды, кулк-мүнөзүбүздү, кала
берсе көз карашыбызды да өзгөртүп, ар бирибизге таасирин тийгизип жатат.
Ошол жаңы замандын көптөгөн жаңы түшүнүктөрүнүн бири болуп
5 саналган “мерчендайзинг” аттуу термин да жакындан бери жашообузга
акырындап агылып кирди.
Кайнаган шаар турмушу күн санап өзгөрүп, барган cайын байгер, бакубат
жашоого умтулгандардын көптүгү чөйрөбүздү таанылгыстай өзгөрттү. Бирибиринен өткөн кооз, жаркыраган автоунаалар, жакшынакай кийинген элдер,
10 жагымдуу, жасалгалуукафе-ресторандар, кинотеатрлар, кирсең көздүн жоосун
алган дүкөндөр... Бардыгы адам баласына жагымдуу маанай, жакшы шарт түзүп
берүү үчүн жасалган. Мисалы, ордо калаабыз Бишкекти соода түйүндөрү
атааңдаштыктын аркасы менен акыркы 4-5жыл ичинде чоң өзгөрүүлөргө дуушар
болушту. Дүр-дүйнөгө толуп-болуп, жаркыраган жаңы соода түйүндөрүнүн
15 кыйласы ушул аралыкта курулду. Билинбегени менен, соода түйүндөрү
арасында ар бир кардар үчүн айыгышкан кармаш жүрө баштады. Адистердин
чыгарган жыйынтыгы боюнча, кардарлардын үчтөн экиси соода түйүнүнө
киргенден кийин гана эмне сатып аларды тууралуу чечим чыгара тургандыгы
тастыкталган. Мисалы, дүкөнгө минаралдык суу алууга кирген адам, текчелердеги
20 шире сууларды көрүп, жубайынын шире сууларын жакшы көрөрүн эстеши
мүмкүн. Аны сатып алган соң, кардардын көзү сөзсүз түрдө көп рекламаланып
жаткан улуттук суусундуктарга урунат. Албетте, анан көптөн бери чалап, кымыз
ичпей, сагынып калганын эстейт... Ошентип отуруп, акыркы биздин кардар бир
шише суунун ордуна эки баштык товар сатып алат. Ал эми товарлардын түрүн.
25 туура тандап, текчелерге туура жыйыштырган сатуучу кошумча пайда көрөт.
Ошол себептүү, соода түйүндөрүнө кирген ар бир кардарды болушунча көбүрөөк
пайдаланып калуу максатында ар кандай ыкмалар иштелип чыккан.
Мерчендайзерлер-так ошол кардарлар үчүн болгон кармаштын башкы
каармандары.
30 Мерчендайзинг-англис тилинен келип чыккан эл аралык термин. Сатуу өнөрү
(merchandis-сатуу) дегенди билдирет. Жалпылап айтканда, мерчендайзинг-чекене
соодадагы сатыктын көлөмүн жогорулатууга багытталган системалуу ишчаралардын жыйындысы. Чынында, мерчендайзинг илгертеден эле жашап келет.
Байыртадан, кайсы соодагер товарларын жайнатып жакшынакай тизип, сатуу
35 иштерин туура уюштурган болсо, анын иши илгерлей берген. Ошентип,
соодагерлер кийинки доорлордо менчик дүкөндөрүн өзгөчө уюштуруп,
товарларды кардарга жеткирүү мүмкүнчүлүктөрүн өркүндөтүп келишкен.
Кылымдар бою соодагерлердин үй-бүлөлөрү топтолгон тажрыйбаларын атадан
балага мурастап, товар сатуунун сырларын башкаларга айтпоого аракеттенишкен.

Төмөндөгүдөрдүн кайсынысы тексттин 7-15-саптардагы туюнтулган ойду тагыраак
чагылдырат?
(А) Жакшы шарттажашоого умтулгандардын көптүгү шаарды таанылгыс даража жеткизди.
(Б) Бишкекте атаандаштыктын натыйжасында соода борборлорунда чоң өзгөрүүлөр болду.
(В) Бакубат жашоого умтулгандардын аракетинин натыйжасында шаарда жаркыраган
автоунаалар, жасалгалуу кафе-ресторандар, кинотеатрлар, кирсең көздүн жоосун алган
дүкөндөр көбөйө баштады.
(Г) Өзгөрүүлөрдүн бардыгы адам баласына жагымдуу маанай, жакшы шарт түзүп берүү
үчүн жасалган.


assistant
Туура жооп - (В)
Бакубат жашоого умтулгандардын аракетинин натыйжасында шаарда жаркыраган
автоунаалар, жасалгалуу кафе-ресторандар, кинотеатрлар, кирсең көздүн жоосун алган
дүкөндөр көбөйө баштады.